**TRUMPAMETRAŽIŲ FILMŲ KONKURSO**

**NUOSTATAI**

**I. BENDROJI DALIS**

1. Lazdijų kultūros centras artėjant Lazdijų miesto jubiliejui, 424-sioms metinėms, skelbia trumpametražių filmų kūrimo konkursą (toliau – Konkursas). Konkurse dalyvaujančių filmų tema: „Gyventi. Kurti. Ilsėtis.“.

1.1. Konkurso organizatorius Lazdijų kultūros centras.

**II. KONKURSO TIKSLAI**

2. Konkurso tikslai yra šie:

2.1. supažindinti visuomenę su Lazdijų miesto istorija, objektais ir žmonėmis;

2.2. reprezentuoti Lazdijų kraštą;

2.3. skatinti Lazdijų krašto žmonių bendravimą ir domėjimasi Lazdijų kraštu;

2.4. išrinkti geriausius konkurso darbus ir apdovanoti jų autorius;

2.5. supažindinti su konkursiniais darbais visuomenę, publikuojant juos.

**III. DALYVIAI**

3. Konkurse gali dalyvauti visi norintys, tačiau skirstomi pagal amžiaus ribas.

3.1 Kūrybinės grupės turi būti sudaromos pagal amžiaus ribas: vaikų - iki 13 m., jaunimo – nuo 14 m. iki 29 m., suaugusiųjų nuo 30 m. Vienas asmuo gali būti tik vienoje kūrybinėje grupėje.

**IV. KONKURSO SĄLYGOS**

4. Konkurso trukmė: 2021 m. gegužės 3 d. – 2021 m. gegužės 16 d.

5. Konkurso etapai:

5.1. **parengiamasis:** Konkurso nuostatai ir registracijos anketa skelbiami Lazdijų kultūros centro tinklapyje [www.lazdijukulturoscentras.lt](http://www.lazdijukulturoscentras.lt) ir socialinio tinklo puslapyje <https://www.facebook.com/lazdiju.kulturos.centras/>.

5.2. **pagrindinis:**

5.2.1. filmo scenarijaus kūrimas;

5.2.2. filmo pagal sukurtą scenarijų kūrimas;

5.2.3. sukurto filmo pateikimas;

5.2.4. skelbimas viešoje erdvėje ir komisijos vertinimai;

5.2.5. rezultatų skelbimas, filmų pristatymas visuomenei.

5.3. **baigiamasis:**

5.3.1. konkurso rezultatų apibendrinimas, viešinimas, pristatymas visuomenei;

5.3.2. laimėtojų apdovanojimas prizais.

6. Reikalavimai filmui:

6.1. Filmas turi atitikti Konkurso temą.

6.2. Filmo trukmė iki 1 min, tačiau ne trumpesnis nei 45 s, ir ne ilgesnis nei 75 s.

6.3. Filmų autoriai privalo laikytis LR autorių teisių ir gretutinių teisių įstatymo. Konkursui galima teikti tik autorinį kūrinį, kuris jokiu būdu negali būti kitų asmenų sukurtų darbų plagiatas ar kopija.

6.4. Konkursui teikiamas filmas gali būti sukurtas darbo grupėje, savarankiškai arba padedant kino profesionalams, režisūrą, meną studijuojantiems studentams įvairių kūrybinių užsiėmimų metu.

6.5. Konkursui pateikiamas tik lietuvių kalba sukurtas filmas.

6.6. Filmas gali būti kuriamas pasitelkus įvairias vaizdo priemones, animaciją, kompiuterinę grafiką.

6.7. Filme negali būti naudojama jokia žalinga ar nelegali informacija, pateikiama informacija turi atitikti Lietuvos Respublikos įstatymų reikalavimus.

7. Filmo pateikimas:

7.1. Dalyviai kartu su filmu pateikia užpildytą dalyvio registracijos anketą (pridedama).

7.2. Filmas konkursui turi būti atsiųstas el. paštu: lkc.organizat@gmail.com naudojantis [www.wetrasfer.com](http://www.wetrasfer.com) .

7.3 Sukurti filmai nuo 2021 m. gegužės 17 d. bus viešai publikuojami Lazdijų kultūros centro socialinio tinklo puslapyje <https://www.facebook.com/lazdiju.kulturos.centras/>.

7.4. Vienas kūrėjas ar grupė gali pateikti vieną filmą.

7.5. Kūrinio pateikimas konkursui reiškia, kad autoriai sutinka su visomis šiuose nuostatuose paminėtomis sąlygomis.

8. Vertinimas:

8.1. Filmus vertins Lazdijų kultūros centro sudaryta vertinimo komisija, susidedanti iš 3 narių. Komisijos nariu gali būti režisierius arba aktorius, operatorius arba fotomenininkas, žurnalistas, Lazdijų rajono savivaldybės administracijos atstovas, dailininkas ir kiti asmenys. Esant būtinybei, vertinimo komisija papildomai gali pasitelkti reikalingus specialistus bei ekspertus.

8.2. Komisija iki 2021 m. birželio 1 d. peržiūri filmus, įvertina juos pagal vertinimo kriterijus ir skiria apdovanojimus trejose amžiaus grupėse (vaikų iki 13 m., jaunimo nuo 14 m. iki 29 m. ir suaugusiųjų daugiau kaip 30 m.) I, II, III vietų laimėtojams. Komisijos sprendimas protokoluojamas.

8.3. Filmo vertinimo kriterijai:

8.3.1. atitikimas temai;

8.3.2. originalumas;

8.3.3. atlikimo kokybė;

8.3.4. kalbos kultūra.

9. Filmai, neatitinkantys Konkurso nuostatų reikalavimų, atmetami vertinimo komisijos sprendimu. Komisijos sprendimas protokoluojamas.

10. Vertinimo komisijos sprendimas yra galutinis ir neskundžiamas.

11. Apdovanojimas:

11.1. Trejose amžiaus grupėse I, II, III vietų laimėtojai apdovanojami padėkos raštais ir prizais.

**VI. BAIGIAMOSIOS NUOSTATOS**

12. Organizatoriai pasilieka sau teisę naudoti kūrinį nekomerciniais tikslais, nemokėdami autorinių honorarų.

13. Organizatoriai turi teisę keisti ir papildyti Konkurso nuostatus.

14. Kilus klausimų, Konkurso dalyviai gali kreiptis į asmenį, atsakingą už Konkursą: Inga Basevičiūtė, el. paštas lkc.organizat@gmail.com

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**FILMŲ KONKURSO**

**„GYVENTI. KURTI. ILSĖTIS“**

**DALYVIO REGISTRACIJOS ANKETA**

|  |  |
| --- | --- |
| **KŪRĖJAS *(komandos lyderis, atsakingas asmuo)***  **(nurodyti vardą, pavardę, amžių, tel., el. pašto adresą)** |  |
| **KŪRYBINĖS GRUPĖS NARIAI**  **(nurodyti visų narių vardus, pavardes, amžių)** |  |
| **Asmenys, padėję kurti filmą *(pildyti neprivaloma)*** |  |
| **Filmo potemė** |  |
| **Filmo pavadinimas** |  |
| **Filmo trukmė** |  |